Форд Мотър Къмпани
Форд Мотър Къмпани (Ford Motor Company) е щатска мултинационална корпорация, автомобилен производител, основана от Хенри Форд на 16 юни 1903 г., със седалище в Диърборн (предградие на Детройт), щата Мичиган.

Компанията произвежда известните марки на „Форд“ – „Линкълн“ и „Мъркюри“ (Мъркюри се произвежда до 2010 г.), а също така притежава малък дял в японската „Мазда“. „Форд“ е бивш притежател на „Волво“ (собственост на китайската Zhejiang Geely Holding Group Co.) и на известни британски марки – „Ягуар“ и „Ленд Роувър“, които са продадени на индийската Тата през март 2008 г. и „Астън Мартин“ през 2006 г.

Европейското поделение на Ford се нарича Ford of Europe и е основано през 1967 г. със сливането на германския клон на Форд и Бритиш Форд. През февруари 2002 г. Ford спира производството на автомобили в Обединеното кралство за първи път от 90 години, с изключение на професионалния ван Форд Транзит, който се произвежда до юли 2013 г. Седалището на Ford of Europe е в Кьолн (Германия); президент и генерален директор е Джим Фарли. Обемът на производството на Ford of Europe за 2010 г. възлиза на 1,57 млн. автомобила.

Известни модели 
 Форд Модел A
 Форд Модел T
 Форд Модел F
 Форд Мустанг
 Форд Ескорт
 Форд Пума (1997 – 2001)
 Форд Ка
 Форд Фокус
 Форд Орион
 Форд Фиеста
 Форд Сиера
 Форд Скорпио
 Форд Мондео
 Форд Таунус
 Форд Гранада
 Форд Капри

Известни двигатели 
 Zetec двигатели

Източници 

 
Основани в САЩ през 1903 година